Leif Svalesen

Leif Svalesen (født 21. desember 1939, død 25. juli 2010) fra Arendal er kjent for i september 1974 å ha funnet vraket av slaveskipet «Fredensborg» under dykking sammen med sin bror Tore Svalesen og Odd Keilon Osmundsen.På jakt etter slaveskipet Fredensborg, Avtrykk.no, 18.06.2017 Svalesen deltok i de marinarkeologiske utgravingene i regi av Norsk Sjøfartsmuseum og Aust-Agder-Museet,Utgravningen av slaveskipet SS Fredensborg, Avtrykk.no, 02.07.2018 og han forfattet en bok om slaveskipets siste reise i trekantfarten 1767 – 1768. Han var dessuten en viktig drivkraft bak de tre museumsutstillingene som presenterer slaveskipets siste reise. Den ene ble vist på Aust-Agder kulturhistoriske senter i Arendal, og de to andre er henholdsvis på Nasjonalmuseet i Accra i Ghana og på den tidligere koloniøya St.Croix i Vest-India. 

Svalesen var fra 1994 til 2004 medlem av UNESCOs vitenskapelige komite for slaveruteprosjektet. 

 Priser 
For sitt arbeid med å dokumentere og formidle «Fredensborg» ble Svalesen tildelt Aust-Agder fylkes kulturpris i 1998, i 2001 fikk han Kongens fortjenstmedalje i gull, og han ble tildelt Arendal kommunes kulturpris 2007. I desember 2000 fikk han årets kulturpris fra Center for afrikansk kulturformidling, CAK.

 Litteratur 
Leif Svalesen skrev bok om slaveskipet «Fredensborg», og han publiserte en rekke artikler om arbeidet med «Fredensborg», samt lokalhistoriske artikler.

 Leif Svalesen: «Trefningen ved Buskjærsteinen 1812». I Aust-Agder-Arv 1973-74, s. 181 – 188. 
 Leif Svalesen: «Fredensborgprosjektet. Lokalhistorie i verdenshistorien». I Aust-Agder-Arv 1999, s. 5 – 34. 
 Leif Svalesen: Slaveskipet Fredensborg og den dansk-norske slavehandel på 1700-tallet. Forord av Johan Kloster.  240s. J.W.Cappelens forlag 1996. ISBN 8202154812 / 82-02-15481-2
 Leif Svalesen: Slaveskibet Fredensborg og dansk-norsk slavehandel i 1700 tallet. Oversat af Vibeke Steinicke Sørensen og Hanne Steinicke. 1996. (Dansk utgave.)
 Leif Svalesen: The Slave Ship Fredensborg. A detailed account of a slave ship, its crew and its cargo. Indiana University Press. 2000.

 Referanser 

 Eksterne lenker 
 Svalesen fikk Arendal kommunes kulturpris.Agderposten 16.11.2007

 DigitaltMuseum: Gjenstander fra Fredensborg-funnet, idag på Aust-Agder museum og arkiv, KUBEN

Kategori:Norske sakprosaforfattere

Kategori:Norske kulturvernere
Kategori:Kongens fortjenstmedalje i gull
Kategori:Aust-Agder fylkes kulturpris
Kategori:Fødsler i 1939
Kategori:Dødsfall i 2010